Saksikan Ryan Reynolds, Mélanie Laurent, & Adria Arjona Dalam Preview “Running Man” Episod Akan Datang
Bintang 6 Underground, Ryan Reynolds serta Mélanie Laurent, dan Adria Arjona bakal muncul dalam episod Running Man akan datang sebagai tetamu jemputan. Dalam episod yang keudara pada 15 Disember, Running Man telah kongsikan preview untuk episod akan datang yang menyaksikan ketiga-tiga pelakon 6 Underground beraksi dalam rancangan variety popular Korea Selatan itu. Preview tersebut menunjukkan ketiga-tiga aktor menerima tag nama Running Man yang ditulis dalam bahasa Korea, dan memilih ahli untuk pasukan mereka dalam bermain dalam permainan yang telah diberi. Episod yang menampilkan Ryan Reynolds, Mélanie Laurent, dan Adria Arjona sebagai tetamu undangan itu akan keudara pada 22 Disember jam 5 petang waktu Korea Selatan. Anda boleh saksikan video preview dibawah.